**Ministru kabineta noteikumu projekta  
“Grozījumi Ministru kabineta 2015. gada 8. decembra noteikumos Nr. 705 “Valsts un Eiropas Savienības atbalsta piešķiršanas kārtība pasākuma “Zināšanu pārneses un informācijas pasākumi”””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis ir uzlabot Latvijas Lauku attīstības programmas 2014.–2020. gadam pasākuma **“Zināšanu pārneses un informācijas** pasākumi” atbalsta piešķiršanu un administrēšanu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 8. decembra noteikumos Nr. 705 „V**alsts un Eiropas Savienības atbalsta piešķiršanas kārtība pasākumā “Zināšanu pārneses un informācijas pasākumi”””** (turpmāk – noteikumu projekts) ir sagatavots, pamatojoties uz:  1) Lauksaimniecības un lauku attīstības likuma 5. panta ceturto daļu;  2) Ministru kabineta 2018. gada 6. marta sēdes protokola Nr. 14 40.§ 3. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 8. decembra noteikumi Nr. 705 „V**alsts un Eiropas Savienības atbalsta piešķiršanas kārtība pasākumā “Zināšanu pārnese un informācijas pasākumi””** (turpmāk – noteikumi Nr. 705) nosaka kārtību, kādā piešķir valsts un Eiropas Savienības atbalstu zināšanu pārneses un informācijas pasākumiem saskaņā ar Eiropas Parlamenta un Padomes 2013. gada 17. decembra Regulas (ES) Nr. [1305/2013](http://eur-lex.europa.eu/eli/reg/2013/1305?locale=LV" \t "_blank) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr. [1698/2005](http://eur-lex.europa.eu/eli/reg/2005/1698?locale=LV" \t "_blank) 14. pantu, kā arī Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L352) un Komisijas 2014. gada 25. jūnija Regulas (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L193), 38. pantu.  Uzsākot Latvijas Lauku attīstības programmas 2014.–2020. gadam (turpmāk – LAP) plānošanas periodu un izvērtējot Eiropas Lauksaimniecības fonda lauku attīstībai (turpmāk – ELFLA) līdzfinansētā atbalsta pasākuma **“Zināšanu pārneses un informācijas pasākumi” (turpmāk – pasākums)** noteiktās prasības, kā arī uzklausot Lauku atbalsta dienesta (turpmāk – LAD) pieredzi un viedokli par pasākuma administrēšanu, ir konstatēts, ka nepieciešami grozījumi noteikumos Nr. 705.  Noteikumu projekta 4. punkts paredz, ka finansējuma saņēmējs ir atbalsta pretendents, kas apakšpasākuma īstenošanai izvēlēts, organizējot publisko iepirkumu. Šī punkta redakcionāls precizējums, svītrojot vārdu “procedūra”, ir nepieciešams, jo ne katrs iepirkums ir iepirkuma procedūra (Publisko iepirkuma likuma 10. panta pirmās daļas kārtībā organizēts iepirkums nav iepirkuma procedūra). Publisko iepirkumu likuma (PIL) 8. pantā ir norādītas visas iepirkuma procedūras, bet PIL 10. pantā minēti izņēmumi, kuros pasūtītājs ir tiesīgs nepiemērot iepirkuma procedūras, taču tiek organizēts iepirkums, kas nav iepirkuma procedūra. Saskaņā ar PIL 10. panta pirmo daļu tiek pieļauta iespēja rīkot iepirkumu, nepiemērojot PIL noteiktās iepirkuma procedūras, ja publiska pakalpojuma līguma paredzamā līgumcena ir 42 000 *euro* vai lielāka un līgumu slēdz par PIL 2. pielikumā minētajiem pakalpojumiem. PIL 2. pielikumā “Sociālie un citi īpašie pakalpojumi” ir norādīti arī izglītības un mācību pakalpojumi. Zemkopības ministrijas iepirkums par profesionālās izglītības un prasmju apguves pasākumu nodrošināšanu PIL 10. panta pirmās daļas kārtībā var tikt organizēts par iepirkuma priekšmetu ar CPV kodu 80400000-8 “Pieaugušo izglītības un citi izglītības pakalpojumi”, kas ir PIL 2. pielikumā minētais pakalpojums, un attiecīgi par to tiek organizēts iepirkums, kas nav iepirkuma procedūra. Tādējādi nosacījums, ka atbalsta pretendents tiek izvēlēts, organizējot iepirkumu un ievērojot PIL prasības, netiek atcelts arī pēc noteikumu projekta 4. punktā paredzētajiem grozījumiem. Atbilstoši LAP, kas saskaņota ar Eiropas Komisiju, iepirkuma uzvarētāja (atbalsta pretendenta) noteikšanai tiek piemērots saimnieciski izdevīgākā piedāvājuma kritērijs, attiecīgi nodrošinot, ka finansējuma saņēmējs ir izvēlēts, neradot tam ekonomisku priekšrocību salīdzinājumā ar tā konkurentiem.  Lai personas datu apstrādes pamats tiktu noteikts atbilstoši Eiropas Parlamenta un Padomes 2016. gada 27. aprīļa Regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), noteikumi Nr. 705 tiek papildināti ar 5.1 punktu, kas nosaka personas datu apstrādes mērķi, apstrādājamo datu veidus un glabāšanas termiņu. Tāpat mācību dalībnieka reģistrācijas veidlapā un saimniecības vai meža apmeklējuma dalībnieka reģistrācijas veidlapā ir iekļauta informatīva norāde, ka personas dati tiks apstrādāti saskaņā ar noteikumu Nr. 705 5.1 punktu. Prasītie personas dati ir nepieciešami, lai nodrošinātu noteikumu Nr. 705 1. punktā minēto apakšpasākumu īstenošanu. Tā kā noteikumu Nr 705 1.1. un 1.3. apakšpunktā minētajos apakšpasākumos finansējuma saņēmējs (pakalpojuma sniedzējs) finansējumu saņem par cilvēku, kas ir piedalījies apakšpasākumā, ir nepieciešami personas dati, lai būtu iespējams identificēt apakšpasākumu dalībniekus un pārbaudīt finanšu līdzekļu izlietojuma pamatotību. Tāpat noteikumu Nr. 705 1.2. apakšpunktā minētajā apakšpasākumā lauka dienu publiskā semināra reģistrācijas veidlapās iegūtie personas dati ir nepieciešami, lai pārliecinātos, vai pasākums ir noticis un kurš tajā ir piedalījies.  Lai uzlabotu *de minimis* atbalsta uzskaiti, ar grozījumiem noteikumu Nr. 705 12. punktā tiek noteikts, ka LAD klientu reģistrā ir jāreģistrējas arī fiziskām personām, kas veic saimniecisko darbību.  Zemkopības ministrija organizē iepirkumu par pakalpojuma nodrošināšanu, pieņem lēmumu attiecībā uz līguma slēgšanu, taču līgumslēdzējs ir LAD. Līgums tiek slēgts ar atbalsta pretendentu, kas apņemas nodrošināt pakalpojuma sniegšanu gala labuma guvējiem. Lai saņemtu finansējumu par pakalpojuma daļas īstenošanu, līguma izpildītājs (pakalpojuma sniedzējs) LAD iesniedz maksājuma pieprasījumu un pavaddokumentus.  Atbilstoši noteikumu Nr. 705 15. un 49. punktam atbalsta pretendentam ir jāpārbauda dokumentos norādītā informācija. Lai atbalsta pretendents varētu pārliecināties par mācību un apmeklējuma dalībnieka atbilstību, tiek precizēti dokumenti, kas jāiesniedz gala labuma guvējam, piesakoties uz mācībām, saimniecības vai meža apmeklējumu.  Saskaņā ar noteikumu Nr. 705 19. un 52. punktu LAD ir tiesības veikt pārbaudi un neatbilstības gadījumā atteikt pretendentam (pakalpojuma sniedzējam) izmaksāt pieprasīto finansējumu. Lai pirms maksājuma izmaksas pretendentam (pakalpojuma sniedzējam) LAD varētu pārbaudīt saimniecības, meža apmeklējuma vai mācību kursa dalībnieka apmeklējumu, kā arī pārliecināties par notikušā pasākuma korektumu un iesaistītā personāla atbilstību (pretendenta nodrošinātā personāla kvalifikācija ir nosacījums dalībai iepirkumā), tiek precizēti maksājumu pieprasījumam pievienojamie pavaddokumenti. Minēto personu datu apstrāde nepieciešama, lai LAD varētu pildīt savus uzdevumus un pārliecināties par Eiropas Savienības līdzekļu izlietojuma pamatotību.  Lai nodrošinātu pasākumu īstenošanā atbalsta pretendenta iesaistītā personāla kvalifikāciju un lai Lauku atbalsta dienests varētu pārbaudīt personāla regulāru apmācību, noteikumi Nr. 705 tiek papildināti ar prasību atbalsta pretendentam (pakalpojuma sniedzējam) Lauku atbalsta dienestā iesniegt apliecinājumu, ka pakalpojuma sniegšanā iesaistītais personāls ir regulāri apmācīts. Regularitātes kritērijs ir vismaz viena reize kalendārajā gadā. Apliecinājumā tiek norādīts pakalpojuma sniegšanā iesaistītā personāla vārds, uzvārds, profesionālo zināšanu un attīstības pasākums, mācību iestāde (mācību organizētājs) un mācību laiks.  Ņemot vērā finansējuma pārdali pasākumā, apakšpasākumā “Profesionālās izglītības un prasmju apguves pasākumi” tiek palielināts maksimālais atbalsta apmērs vienam atbalsta pretendentam visā periodā. Minētais maksimālā atbalsta apmēra palielinājums neietekmēs LAP pasākumu finanšu plāna sadalījumu.  Apakšpasākuma “Atbalsts demonstrējumu pasākumiem un informācijas pasākumiem” nosacījumos sniegts paskaidrojošs precizējums.  Tāpat ir tehniski precizēta mācību dalībnieka reģistrācijas veidlapa un saimniecības vai meža apmeklējuma dalībnieka reģistrācijas veidlapa.  Papildinātību un darbību nepārklāšanos nodrošina atbalstāmo nozaru mērķgrupu demarkācija. Tā, piemēram, Darbības programmas „Izaugsme un nodarbinātība” (turpmāk – DP) 1.2.2. specifiskā atbalsta mērķa „Veicināt inovāciju ieviešanu komersantos” 1.2.2.1. pasākumā „Atbalsts nodarbināto apmācībām” finansējums tiek paredzēts nodarbināto mācībām rūpniecības apakšnozarē, informācijas un komunikācijas tehnoloģiju nozarē vai izmitināšanas un ēdināšanas pakalpojumu nozarē, bet LAP pasākuma “Zināšanu pārneses un informācijas pasākumi” apakšpasākumā “Profesionālās izglītības un prasmju apguves pasākumi” tiek atbalstītas mācības lauksaimniecības, mežsaimniecības un pārtikas (izņemot zivsaimniecības produktu) ražošanas nozarē. Tāpat DP 8.4.1. specifiskā atbalsta mērķa pasākuma “Pilnveidot nodarbināto personu profesionālo kompetenci” mērķgrupa (labuma guvēji) ir bezdarba un sociālās atstumtības riskam pakļautie iedzīvotāji (tostarp personas ar invaliditāti, trūcīgas personas, personas vecumā virs 45 gadiem, personas ar vājām prasmēm u.tml.), bet LAP pasākuma “Zināšanu pārneses un informācijas pasākumi” gala labuma guvēji ir lauksaimniecības, mežsaimniecības un pārtikas (izņemot zivsaimniecības produktu) ražošanas nozarē iesaistītās juridiskās un fiziskās personas.  Lai nodrošinātu koordināciju ar ELFLA, DP sagatavošanas gaitā Finanšu ministrija konsultējās ar Zemkopības ministriju par plānošanas dokumentos iekļaujamajiem pasākumiem un nosacījumiem finansējuma saņemšanai. DP ieviešanas gaitā koordinācija tiek nodrošināta, Finanšu ministrijas pārstāvim piedaloties ELFLA uzraudzības komitejā, kā arī Zemkopības ministrijas pārstāvim piedaloties Eiropas Savienības struktūrfondu un Kohēzijas fonda DP uzraudzības komitejā un apakškomitejās. Demarkācija ar DP “Izaugsme un nodarbinātība” specifiskajiem atbalsta mērķiem, t.sk., ar specifiskajiem atbalsta mērķiem 1.2.2. “Veicināt inovāciju ieviešanu komersantos” un 8.4.1. “Pilnveidot nodarbināto personu profesionālo kompetenci”, tiks nodrošināta projektu līmenī, LAD sadarbojoties ar Centrālo finanšu un līgumu aģentūru.  Atbalsta pretendentu un gala labuma guvēju tiesiskā paļāvība tiks nodrošināta, normatīvajā aktā izdarītos grozījumus piemērojot pēc noteikumu projekta stāšanās spēkā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz pasākuma apakšpasākumu “Profesionālās izglītības un prasmju apguves pasākumi”, “Atbalsts demonstrējumu pasākumiem un informācijas pasākumiem” un “Atbalsts saimniecību un mežu apmeklējumiem” atbalsta pretendentiem – juridiskām personām, kas atbilst atbalsta saņemšanas nosacījumiem un atbilstoši normatīvajiem aktiem par publisko iepirkumu tiek izvēlētas pakalpojuma sniegšanai.  Tiesiskais regulējums ietekmēs arī apakšpasākuma “Profesionālās izglītības un prasmju apguves pasākumi” gala labuma guvējus, kas ir juridiskas un fiziskas personas, kuras iesaistītas lauksaimniecības, pārtikas ražošanas vai mežsaimniecības nozarē, kā arī apakšpasākuma “Atbalsts saimniecību un mežu apmeklējumiem” gala labuma guvējus, kas ir personas, kuras iesaistītas lauksaimniecības vai mežsaimniecības nozarē. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzēts ne būtisks administratīvā sloga palielinājums gala labuma guvējam, jo nepieciešamie dokumenti jau ir viņa rīcībā, ne arī atbalsta pretendentam (pasākuma īstenotājam), jo nepieciešamos dokumentus gala labuma guvēji viņiem jau būs iesnieguši. Pavaddokumenti iesniedzami Elektroniskās pieteikšanās sistēmā (turpmāk – EPS), tādēļ dokumenti, kas jau ir atbalsta pretendenta rīcībā, ir tikai jāieskenē un jāpievieno EPS.  Ar noteikumu projektā ietverto tiesisko regulējumu tiek palielināts maksimālais atbalsta apmērs vienam atbalsta pretendentam visā periodā apakšpasākumā “Profesionālās izglītības un prasmju apguves pasākumi”. Tādējādi tiek palielināta iespēja nodrošināt profesionālās izglītības un prasmju apguves pasākumus gala labuma guvējiem arī par specifiskām tēmām, kas saistītas ar vides aspektiem, lai sekmētu videi un klimatam draudzīgu lauksaimniecības pozīciju uzlabošanos, kā arī ilgtspējīgu dabas resursu apsaimniekošanu veicinošu saimniekošanas metožu, jaunu zinātnes atziņu un jaunas prakses izmantošanu. |
| 3. | Administratīvo izmaksu monetārs novērtējums | Administratīvās izmaksas mērķgrupai, ko veido fiziskas personas, gada laikā nepārsniegs 200 *euro*, bet mērķgrupai, ko veido juridiskās personas, gada laikā nepārsniegs 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nozares biedrības un nodibinājumi tika informēti par projekta izstrādi. Noteikumu projekts elektroniski nosūtīts saskaņošanai Lauksaimnieku organizāciju sadarbības padomei, Latvijas lauksaimniecības kooperatīvu asociācijai un Zemnieku saeimai.  Informācija atbalsta pretendentiem un gala labuma guvējiem ir pieejama arī Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Informācija par noteikumu projektu no š.g. 12. februāra ievietota tīmekļa vietnē www.zm.gov.lv sabiedriskajai apspriešanai. |
| 3. | Sabiedrības līdzdalības rezultāti | Nozares nevalstiskās organizācijas un nozares pārstāvji atbalsta noteikumu projekta tālāku virzību. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Virza 67027029

sandra.virza@zm.gov.lv